Period: Old Babylonian
Genre: Literary
Transliteration:
<SURFACE>
...
<unk>...
kug {d}inana...
ur-saŋ šul...
ŋi₆ u₃-na...
e₂-an-na <unk>...
{d}inana-ke₄...
an gal...
...
...mu-da-an...e
...an-da ba-ta-ed₂-de₃
...nin an-na-ke₄ an gal kar-re-de₃ ŋeštug₂-ga-ni ba-an-gub
...{d}inana-ke₄ an gal kar-re-de₃ ŋeštug₂-ga-ni ba-an-gub
...an-na-ta an gal kar-re-de₃ ŋeštug₂-ga-ni ba-an-gub
...šul...an gal kar-re-de₃ ŋeštug₂-ga-ni ba-an-gub
...ur-saŋ šul {d}utu kug {d}inana-ke₄ gu₃ mu-un-na-de₂-e
...inim ga-ra-ab-dug₄ inim-ŋu₁₀-še₃ ŋeštug₂-zu
...la maš-ŋu₁₀ inim ga-ra-ab-dug₄ inim-ŋu₁₀-še₃ ŋeštug₂-zu
šeš-a-ni ur-saŋ šul {d}utu kug {d}inana-ke₄ mu-un-na-ni-ib₂-gi-gi
...zi an-na nam-erim₂ mu-un-pad₃
...<unk> an du-ru-un <unk>...ŋu₁₀ mu-un-pad₃
...zi {ŋiš}gu-za-ŋa₂ nam-mah-ŋa₂ mu-un-pad₃
inim nin₉-ŋu₁₀ ma-ab-be₂-a ŋe₂₆-e ha-ba-da-ab-še-ge
...kug {d}inana-ke₄ ma-ab-be₂-a ŋe₂₆-e ha-ba-da-ab-še-ge
...{d}inana-ke₄ šeš-a-ni ur-saŋ šul {d}utu mu-un-na-ni-ib₂-gi-gi
...nitalam-ŋu₁₀ ma-a-ra ŋiš ma-an-dug₄ ne mu-un-su-ub
...al mu-na-an-dug₄...a-ra nu-mu-na-ze₂-eŋ₃
...in-da-ze₂-eŋ₃...an mah-e e₂-an-na nu-mu-na-ze₂-eŋ₃
...me-en-de₃-na ki me-en-de₃-na an-da e₂-an-na ha-ba-da-kar...
ud...mu-un-dab₅-ba-ta gu₃ i-ra-de₂-e ŋiš...
...bar tam-ma-ab a₂ aŋ₂ za-e igi...
...ud...{tum₉}u₁₈-lu...
...
ku-kur...
šu <unk>...
kug {d}inana...kur₉
{ŋiš}ma₂-gur₈...
eš₂...
{tum₉}u₁₈-lu...
im-hul...
an su₃-ra₂...
{d}<unk> en <unk> sag₉...
šu <unk> de₃ <unk>...
gi šu₂-šu₂...
{d}inana...
šul...
...
<unk>...
...
ŋiri₃...
<unk>...
<unk> lu₂...
...
nin-ŋu₁₀...
nam-diŋir-zu...
šu <unk> de₃...
nin-ŋu₁₀ {ŋiš}ma₂-gur₈...ha-ba <unk> <unk>
{tum₉}u₁₈-lu...ha-ma-ta-an-zig₃
im-hul im-hul-bi...
{ŋiš}ma₂-gur₈ {ŋiš}ma₂ tur...gi...ba-an-su
{sa}šu₂-uš-gal-la-ta...he₂-en-da-an-te
ku-kur-ta a-ab zig₃...e₃-ta
a nam-mi-ib₂-ra...hul ba-ak-e
kug {d}inana-ke₄...
ud-da e₂-an-na...za-e mu-ni-in-pad₃
ki-bi ŋe₂₆-e...
a-ra₂ sig-ge...<unk> mu-e-ni-dug₄
...
gi šu₂-šu₂...he₂-en-da-an <unk>
e₂-an-na an-ta...
{d}a-dag-bi-ir...{d}en-lil₂-la₂
gi šu₂-šu₂ gi-zi gal...mu-un-da-an <unk>
...an-ta ed₂-da-bi u₆ mu-ni-in-dug₄
{d}šul-a₂-zid-da unud an-na-ke₄ <unk> šu ba-ni-in-dab₅
...utah-he-ta a-ba-da-an-e₃ u₂-dug₄-ba sa₂ nam-me
<unk>...<unk> nam-me ki-šar₂-ra ba-an-sud-e
{id₂}u₂-la-a a nir a-ba-naŋ-a-ta
{d}inana-ke₄ ŋiri₂ im-ma-da-an-gu₄-ud kun-bi im-ma-da-kud
ur-mah-gin₇ gu₃ mir-a ba-ni-in-ra za-pa-aŋ₂ mu-da-an-sed₄-e
...<unk> <unk> im-da-an-šub...im-mi-in-ge-en
...ŋiš bi₂-in-tuku-a-ta
...ta ba-ni-de₂ im agarin₃
...šub-be₂ ba-da-an-nu₂
...
...nin gal an-na-ke₄ inim-bi an-ra šu-a ba-an-gi
...inim-bi ŋiš ba-an-tuku-a-ta
...haš₂-ni bi₂-in-ra u₃-u₈ dug₄-ge bi₂-in-si
dumu-ŋu₁₀ a-na-am₃ bi₂-in-ak ŋe₂₆-e bi₂-in-dirig-ga
...a-na-am₃ bi₂-in-ak ŋe₂₆-e bi₂-in-dirig-ga
i₃-ne-eš₂-ta ud-da šid-bi ba-da-tur ud ŋi₆-bi-a ba-da-bur₂
ud-da-ta en-nu-uŋ₃-bi 3(diš)-am₃ ud ŋi₆-bi-a ba-an-da-sa₂
...{d}utu e₃-a ne₃ he₂-en-na-nam
diŋir nam-lu₂-ulu₃ mu-un-dim₂-ma dam dam bar gid₂-de₃ nam-mu-da-ab-be₂
an-ne₂ kug {d}inana-ke₄ igi bi₂-in-du₈-am₃
ni₂ bur₂ ne-en-nam ni₂ bur₂ ne-en-nam <unk> bi nu-du₃-a-ba
an-ne₂ ni₂ bur₂ ne-en-nam...<unk> bi nu-du₃-a-ba {d}inana-ke₄
lu₂ dumu-ŋu₁₀ ba-su nu-mu-e-dug₄-ga e₂-an-na-kam im-da-an-kar-re-en
{d}inana-ke₄ ba-su nu-mu-e-dug₄-ga e₂-an-na-kam im-da-an-kar-re-en
e₂-an-na an-gin₇ he₂-ge-en zag saga₁₁ nam-ba-an-tuku la-la-bi nam-mi-ni-gi₄
gu₂-kiŋ₂ kalam-ma mu-bi he₂-pad₃-de₃ gaba-ri na-an-tuku-tuku
nam-lu₂-ulu₃ uŋ₃ šar₂-ra-ba ŋiri₃-ni-še₃ he₂-en-na-ab-sig₁₀-ge
e-ne-eš₂ {d}utu ud ne-en-a ur₅ he₂-en-na-nam-ma-am₃
e₂-an-na an-da im-da-an-kar...im-mi-in-ge-en
ud-da {d}inana-ke₄ e₂-an-na e₂ ki nin-am₃ im-me
in-nin-e ki u₃-ma gub-bu-ba šu sa₂ dug₄-ga-am₃
{d}inana-ke₄ ki u₃-ma gub-bu-ba šu sa₂ dug₄-ga-am₃
e₂-an-na an-da im-da-kar-re-en ki dug₃-ga im-me
{d}nun-gal-e-ne dirig-ba
ki-sikil {d}inana za₃-mi₂-zu mah-am₃

Cuneiform:
<SURFACE>
...
<unk>...
𒆬𒀭𒈹...
𒌨𒊕𒂄...
𒈪𒅇𒈾...
𒂍𒀭𒈾<unk>...
𒀭𒈹𒆤...
𒀭𒃲...
...
...𒈬𒁕𒀭...𒂊
...𒀭𒁕𒁀𒋫𒌓𒁺𒉈
...𒎏𒀭𒈾𒆤𒀭𒃲𒋼𒀀𒊑𒉈𒄑𒌆𒉿𒂵𒉌𒁀𒀭𒁺
...𒀭𒈹𒆤𒀭𒃲𒋼𒀀𒊑𒉈𒄑𒌆𒉿𒂵𒉌𒁀𒀭𒁺
...𒀭𒈾𒋫𒀭𒃲𒋼𒀀𒊑𒉈𒄑𒌆𒉿𒂵𒉌𒁀𒀭𒁺
...𒂄...𒀭𒃲𒋼𒀀𒊑𒉈𒄑𒌆𒉿𒂵𒉌𒁀𒀭𒁺
...𒌨𒊕𒂄𒀭𒌓𒆬𒀭𒈹𒆤𒅗𒈬𒌧𒈾𒌤𒂊
...𒅗𒂵𒊏𒀊𒅗𒅗𒈬𒂠𒄑𒌆𒉿𒍪
...𒆷𒈦𒈬𒅗𒂵𒊏𒀊𒅗𒅗𒈬𒂠𒄑𒌆𒉿𒍪
𒋀𒀀𒉌𒌨𒊕𒂄𒀭𒌓𒆬𒀭𒈹𒆤𒈬𒌧𒈾𒉌𒌈𒄀𒄀
...𒍣𒀭𒈾𒉆𒉈𒊒𒈬𒌧𒅆𒊒
...<unk>𒀭𒁺𒊒𒌧<unk>...𒈬𒈬𒌧𒅆𒊒
...𒍣𒄑𒄖𒍝𒂷𒉆𒈤𒂷𒈬𒌧𒅆𒊒
𒅗𒎐𒈬𒈠𒀊𒁉𒀀𒂷𒂊𒄩𒁀𒁕𒀊𒊺𒄀
...𒆬𒀭𒈹𒆤𒈠𒀊𒁉𒀀𒂷𒂊𒄩𒁀𒁕𒀊𒊺𒄀
...𒀭𒈹𒆤𒋀𒀀𒉌𒌨𒊕𒂄𒀭𒌓𒈬𒌧𒈾𒉌𒌈𒄀𒄀
...𒊩𒍑𒁮𒈬𒈠𒀀𒊏𒄑𒈠𒀭𒅗𒉈𒈬𒌧𒋢𒌒
...𒀠𒈬𒈾𒀭𒅗...𒀀𒊏𒉡𒈬𒈾𒍢𒉘
...𒅔𒁕𒍢𒉘...𒀭𒈤𒂊𒂍𒀭𒈾𒉡𒈬𒈾𒍢𒉘
...𒈨𒂗𒉈𒈾𒆠𒈨𒂗𒉈𒈾𒀭𒁕𒂍𒀭𒈾𒄩𒁀𒁕𒋼𒀀...
𒌓...𒈬𒌧𒆪𒁀𒋫𒅗𒄿𒊏𒌤𒂊𒄑...
...𒁇𒌓𒈠𒀊𒀉𒉘𒍝𒂊𒅆...
...𒌓...𒅎𒍇𒇻...
...
𒆪𒆳...
𒋗<unk>...
𒆬𒀭𒈹...𒆭
𒄑𒈣𒋽...
𒂠...
𒅎𒍇𒇻...
𒅎𒅆𒌨...
𒀭𒋤𒁺...
𒀭<unk>𒂗<unk>𒊷...
𒋗<unk>𒉈<unk>...
𒄀𒋙𒋙...
𒀭𒈹...
𒂄...
...
<unk>...
...
𒄊...
<unk>...
<unk>𒇽...
...
𒎏𒈬...
𒉆𒀭𒍪...
𒋗<unk>𒉈...
𒎏𒈬𒄑𒈣𒋽...𒄩𒁀<unk><unk>
𒅎𒍇𒇻...𒄩𒈠𒋫𒀭𒍣
𒅎𒅆𒌨𒅎𒅆𒌨𒁉...
𒄑𒈣𒋽𒄑𒈣𒌉...𒄀...𒁀𒀭𒋢
𒊓𒋙𒍑𒃲𒆷𒋫...𒃶𒂗𒁕𒀭𒋼
𒆪𒆳𒋫𒀀𒀊𒍣...𒌓𒁺𒋫
𒀀𒉆𒈪𒌈𒊏...𒅆𒌨𒁀𒀝𒂊
𒆬𒀭𒈹𒆤...
𒌓𒁕𒂍𒀭𒈾...𒍝𒂊𒈬𒉌𒅔𒅆𒊒
𒆠𒁉𒂷𒂊...
𒀀𒁺𒋝𒄀...<unk>𒈬𒂊𒉌𒅗
...
𒄀𒋙𒋙...𒃶𒂗𒁕𒀭<unk>
𒂍𒀭𒈾𒀭𒋫...
𒀭𒀀𒁖𒁉𒅕...𒀭𒂗𒆤𒇲
𒄀𒋙𒋙𒄀𒍣𒃲...𒈬𒌧𒁕𒀭<unk>
...𒀭𒋫𒌓𒁺𒁕𒁉𒅆𒂍𒈬𒉌𒅔𒅗
𒀭𒂄𒀉𒍣𒁕𒀖𒆪𒀭𒈾𒆤<unk>𒋗𒁀𒉌𒅔𒆪
...𒌋𒂵𒄭𒋫𒀀𒁀𒁕𒀭𒌓𒁺𒌑𒅗𒁀𒁲𒉆𒈨
<unk>...<unk>𒉆𒈨𒆠𒊹𒊏𒁀𒀭𒋤𒂊
𒀀𒇉𒌑𒆷𒀀𒀀𒉪𒀀𒁀𒅘𒀀𒋫
𒀭𒈹𒆤𒄈𒅎𒈠𒁕𒀭𒄞𒌓𒆲𒁉𒅎𒈠𒁕𒋻
𒌨𒈤𒁶𒅗𒂇𒀀𒁀𒉌𒅔𒊏𒍝𒉺𒉘𒈬𒁕𒀭𒈹𒁲𒂊
...<unk><unk>𒅎𒁕𒀭𒊒...𒅎𒈪𒅔𒄀𒂗
...𒄑𒉈𒅔𒌇𒀀𒋫
...𒋫𒁀𒉌𒌤𒅎𒂼𒂆
...𒊒𒁉𒁀𒁕𒀭𒈿
...
...𒎏𒃲𒀭𒈾𒆤𒅗𒁉𒀭𒊏𒋗𒀀𒁀𒀭𒄀
...𒅗𒁉𒄑𒁀𒀭𒌇𒀀𒋫
...𒍨𒉌𒉈𒅔𒊏𒅇𒇇𒅗𒄀𒉈𒅔𒋛
𒌉𒈬𒀀𒈾𒀀𒀭𒉈𒅔𒀝𒂷𒂊𒉈𒅔𒋛𒀀𒂵
...𒀀𒈾𒀀𒀭𒉈𒅔𒀝𒂷𒂊𒉈𒅔𒋛𒀀𒂵
𒉌𒉈𒂠𒋫𒌓𒁕𒋃𒁉𒁀𒁕𒌉𒌓𒈪𒁉𒀀𒁀𒁕𒁔
𒌓𒁕𒋫𒂗𒉡𒌧𒁉𒐈𒀀𒀭𒌓𒈪𒁉𒀀𒁀𒀭𒁕𒁲
...𒀭𒌓𒌓𒁺𒀀𒊊𒃶𒂗𒈾𒉆
𒀭𒉆𒇽𒍇𒈬𒌧𒁶𒈠𒁮𒁮𒁇𒁍𒉈𒉆𒈬𒁕𒀊𒁉
𒀭𒉌𒆬𒀭𒈹𒆤𒅆𒉈𒅔𒂃𒀀𒀭
𒉎𒁔𒉈𒂗𒉆𒉎𒁔𒉈𒂗𒉆<unk>𒁉𒉡𒆕𒀀𒁀
𒀭𒉌𒉎𒁔𒉈𒂗𒉆...<unk>𒁉𒉡𒆕𒀀𒁀𒀭𒈹𒆤
𒇽𒌉𒈬𒁀𒋢𒉡𒈬𒂊𒅗𒂵𒂍𒀭𒈾𒄰𒅎𒁕𒀭𒋼𒀀𒊑𒂗
𒀭𒈹𒆤𒁀𒋢𒉡𒈬𒂊𒅗𒂵𒂍𒀭𒈾𒄰𒅎𒁕𒀭𒋼𒀀𒊑𒂗
𒂍𒀭𒈾𒀭𒁶𒃶𒄀𒂗𒍠𒆥𒉆𒁀𒀭𒌇𒆷𒆷𒁉𒉆𒈪𒉌𒄄
𒄘𒆥𒌧𒈠𒈬𒁉𒃶𒅆𒊒𒉈𒃮𒊑𒈾𒀭𒌇𒌇
𒉆𒇽𒍇𒌧𒊹𒊏𒁀𒄊𒉌𒂠𒃶𒂗𒈾𒀊𒋧𒄀
𒂊𒉈𒂠𒀭𒌓𒌓𒉈𒂗𒀀𒄯𒃶𒂗𒈾𒉆𒈠𒀀𒀭
𒂍𒀭𒈾𒀭𒁕𒅎𒁕𒀭𒋼𒀀...𒅎𒈪𒅔𒄀𒂗
𒌓𒁕𒀭𒈹𒆤𒂍𒀭𒈾𒂍𒆠𒎏𒀀𒀭𒅎𒈨
𒅔𒎏𒂊𒆠𒅇𒈠𒁺𒁍𒁀𒋗𒁲𒅗𒂵𒀀𒀭
𒀭𒈹𒆤𒆠𒅇𒈠𒁺𒁍𒁀𒋗𒁲𒅗𒂵𒀀𒀭
𒂍𒀭𒈾𒀭𒁕𒅎𒁕𒋼𒀀𒊑𒂗𒆠𒄭𒂵𒅎𒈨
𒀭𒉣𒃲𒂊𒉈𒋛𒀀𒁀
𒆠𒂖𒀭𒈹𒍠𒊩𒍪𒈤𒀀𒀭